Legal Document

Category: 2205

Text:
75. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. ΟΙΚ. 78806/4479 της 27/31 Μαΐου 1993 (ΦΕΚ Β΄ 396) Δημοσίευση αποφάσεων των Ε.Ε.Δ.Α. Έχοντας υπόψη: 1.Τις διατάξεις της παρ. 1 του άρθρ. 78 του Νόμ. 998/79 "Περί προστασίας των δασών και των δασικών εν γένει εκτάσεων της Χώρας". 2.Τις διατάξεις του άρθρ. 10 παρ. 3 και 5 και 14 του ανωτέρω Νόμου. 3.Την αριθ. 1841 78/8.11.1982 απόφαση του Υπουργού Γεωργίας που δημοσιεύθηκε στο αριθ. 1078/τεύχ.Β/31.12.82 φύλλο της Εφημερίδας της Κυβερνήσεως "Περί καθορισμού οργάνου και προθεσμίας για την άσκηση εκ μέρους του Δημοσίου προσφυγής ενώπιον της Δευτεροβαθμίου Επιτροπής του άρθρ. 10 παρ. 3 του Νόμ. 998/79". 4.Την αριθ. 3361/1988 απόφαση του Συμβουλίου της Επικρατείας. 5.Την αριθ. Υ. 1950/10.12.92 απόφαση του Πρωθυπουργού και του Υπουργού Γεωργίας "Ανάθεση αρμοδιοτήτων στους Υφυπουργούς Γεωργίας" (Β 728), αποφασίζουμε: 1.Οι αποφάσεις των Επιτροπών Επιλύσεως Δασικών Αμφισβητήσεων δημοσιεύονται όπως και η πράξη χαρακτηρισμού εκτάσεων κατά τα προβλεπόμενα στο άρθρ. 14 του Νόμ. 998/79. 2.Η δίμηνη προθεσμία για την άσκηση προσφυγής στην Βάθμια Ε.Ε.Δ.Α. κατά απόφασης της Αβάθμιας Ε.Ε.Δ.Α. αρχίζει για τον οικείο Νομάρχη και τους τρίτους που έχουν έννομο συμφέρον, από τη δημοσίευση της απόφασης κατά τα οριζόμενα στο άρθρ. 14 του Νόμ. 998/79. 3.Οι αποφάσεις των Βάθμιων Ε.Ε.Δ.Α. προσβάλλονται στο ΣτΕ με αίτηση ακύρωσης του οικείου Νομάρχη. 4.Η προθεσμία για την υποβολή αίτησης ακύρωσης στον ΣτΕ κατά αποφάσεων των Βάθμιων Ε.Ε.Δ.Α. εκ μέρους του Νομάρχη ή εχόντων έννομο συμφέρον ιδιωτών αρχίζει από την τελευταία δημοσίευση των αποφάσεων αυτών κατά τα οριζόμενα στο άρθρ. 14 του Νόμ. 998/79. 5.Οι πράξεις χαρακτηρισμού εκτάσεων των Δασαρχών και οι αποφάσεις των Επιτροπών Επιλύσεως Δασικών Αμφισβητήσεων που εκδίδονται κατά την διαδικασία του άρθρ. 14 του Νόμ. 998/1979 μπορούν να ανακαλούνται εντός 5ετίας από την έκδοσή τους, εφ' όσον με νεώτερα αποδεικνύεται ότι εκδόθηκαν κατά πλάνη περί τα πράγματα ή κατά παράβαση νόμου. 17.Ζ.α.75 Δασικός Κώδικας Διαχείριση Δασών 17.Ζ.β.1